ru en kk ky ru ru ky ky ru ru ru bg ru ru ru en hbs_cyr ru ky hu ky ru ky hbs_cyr bg ky ky ky ky sah ky ky ky ru ky ky tt ky ky ky tt ky ky ky ky ky ky ky ru ky ky ky ky ky ky ky ky ky ky ky ky ky ky ky ky ky ky ky ky ky ky ru ru
"Айат пресс", 19.03.09 - 12-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Мен өзүмдү таш күзгүдөн карасам
Үйдүн көкүрөк күчүгү, эркеси, тентеги, ыйлаагы анан сулуусу мен болчумун. Атамдын көзү эрте өтүп, ата тарбиясын көрбөсөм да, апам, байкелеримдин тарбиясын көрүп чоңойгом. 3-4 жашымдан эле кыңылдап обон созуп, ырчы болом деген тилегимди четке кагып ата-энем каршы чыкса болобу? Ага мен боломбу, эч нерсеге карабай, "кой-ай" дегенди укпай канча тоскоолдуктарды баштан кечирип, барын жеңип, үзүрлүү эмгегимдин аркасында ушул даражага жеттим деп ойлойм. Бала кыял мүнөзүм дале ошондой, аша чапкан эркелигимдин айынан азыр да келинчегиме жаш балача эркелеп алам.
Табигат берген мүнөзүнө жараша таарынчактыкты берип койсо, аял эмес эркектер деле таарынат. Азыр таарынганды эмне кылабыз, көп жашайсыңбы, аз жашайсыңбы таарынышып, көңүл оорутушпай жашасак. "Жакшы сөз жан эргитет" дегендей, жакшы сөз айтып турганга не жетсин? Кээде болбогон эле бир нерсени талашып, айтыша кетесиң да, кумурскадан пил жаратып жиберген учурлар деле болот да. Келинчегим экөөбүздүн үйлөнгөнүбүзгө 4 жыл болот, анда-санда тылтыйышып калбасак эле, чоң уруш боло элек.
Сүйүү - бул бакыт, санаа, уруш, кээ бир учурда назик, кээ бир учурда кайгылуу. Келинчегим экөөбүз сүйлөшүп үйлөнгөнүбүз менен, кыз-жигит кезде ашыкча жетелешип жүргөн эмеспиз. "Концерт, гастроль" деп жүрсөң, кайдагы "свидание". Ал кезде кафеде музыкант болуп иштейм, анан бир күнү эле "туулган күн өткөрөбүз" деп топ кыздар келишти. Ошончо кыздын арасынан дароо келинчегим көзгө илинди, ошол жерден таанышып, экөөбүздүн жылдызыбыз келишип калды. 1,5 жыл ээрчишип жүрүп баш коштук. Кыргыздын салты менен сөйкө салып, шаан шөкөт менен алып кеткем. Өзү чүйдүн кызы, кесиби эсепчи. Аялымдын жакшы сапаттары көп, кандай кеч келбейин, чарчап келгенде "кабагым-кашым" дебей жайдары тосуп алат. Туугандарымды сыйлаганы мени сыйлаганы, ким келбесин меймандостугу менен сый көргөзүп узатат. Кичи пейил, жөнөкөй, ыймандуу, ашканада да мыкты, чебер кожейке. Өзүм дайым сыйлуу жерде көп жүргөндүктөнбү, эмнегедир даамдуу тамактарды талап кылып калдым. Келинчегим кандай даамдуу тамак жасабасын, баса калам.
Ушак айтылып келген жана айтыла бермекчи. Азыркы заманда аялдан өтүп эркектер да ушакчы атка конуп алдык. Ушак айтпайм, эгер айта турганым чын болсо бетке айтам. "Бир ит көрүп үрөт, бир ит көрбөй үрөт" демекчи, кээ бирөө көрбөй эле аша чаап ашырып, албууттангандарды көрөсүң, муну туура көрбөйм. Эки кишинин ортосунда сөз ташып уруштурган ушакчылар да бар. "Бетке айткандын
заары жок" демекчи, эркек болгондон кийин ушак айтпай, эркектик намысты коргоп, эркек деген атыбызды татыктуу алып жүрүшүбүз керек.
Сүйүү бар жерде кантип кызганыч болбосун, сүйгөнүңдү бирөөгө ыраа көрбөй кызганасың да. Мени менен таанышууну каалаган күйөрман кыздарым телефон чалышат. Мен "келинчегим кызганбасын" деп, келинчегимдин көзүнчө, алар менен сүйлөшүп, туура түшүндүргөнгө аракет кылам. Келинчегим мени эмес, үйдө отурган келинчегимди мен кызганам. Бирок билгизбей, култуюп, жылма кызганам.
Шайыр жүргөн жаным кээде кашайып ыйлагым келет десең. Ыйлабайын десең деле жаш өзүнөн өзү чыга берет. Кандайдыр бир жүрөгүмдү бук уялап, ыйлап алсаң жеңилдеп каласың. Сүйүнүчтөн да жашыгып алам. "Күлкү ден соолуктун мүлкү" демекчи, күлүп, дайым жайдары жүргөн тамашакөй жанмын. Жашоого оптимисттик көз караштамын. Кээ бир адамдарга таң калам, өзүнүн маанайы жок болсо, жанындагылардын да маанайын түшүрөт. А мен тескерисинче, жанымдагылардын көңүлү пас болуп турса, тамашалап, көңүлүн көтөргөнгө аракет кылып турам. Көкүрөгүмдү бир нерсе өйүтүп турса да, эч билгизбей шайыр жүрөм.
Бакыттын даамын таткан адам гана бакыт эмне экенин айта алат. Ага жетиш үчүн адам жашоосу менен күрөшүп, эмгектениши зарыл. Кудайдын "ме" деп бергени көрүнбөйт, бергенин көтөрө албай көөп кетесиң. Маңдай териң, жон териң түмөн түйшүктү сезгенде гана тапканың аш, ийгилигиң сиңимдүү, жугумдуу болот. Ошондуктан кудай акырындык менен берген бакытты туура пайдаланып кармап калуу зарыл. Ата-энем, бир туугандарым, сүйүктүү жарым, бал ширин кызым Даткайым, чыгармачылыгым, кудай берген талантым бар бактылуумун.
Аял менен эркек, төшөк кумары
Никедеги келинчегиң менен төшөк кумарын татсаң, бул эң ыйык, таза сезим. Жүрөгүңдү берип, ал да сага жүрөгүн бергенде гана кумардын туу чокусуна жетесиң. Мисалы, эркек башка бирөө менен жатса "күнөө кылып аялымдын көзүнө чөп салып койдум" деп бушайман болот. "Арам тамак жесең аш болбойт" деген сыяктуу. Кээде аялдар деле күйөөсүнүн көзүнө чөп салат. Эгер бири-бирине чөп салса, төшөктө каниет кыла алышпайт. Бири-бирин ыраазы кыла албаганда да үй-бүлөөдө уруш чыгат. Тизе жылытып аял үстүнө аял алып же, бирөө менен жүрүп кеткендерди кездештирип эле жүрөбүз. Мен ушул нерседен корком.
Экөө тең мен үчүн бийик, ар дайым чогуу алып жүргөнгө аракет кылып жүрөм, эч убакта бири-бирине тоскоол болгон эмес. Эки тармак тең жүрөгүмө жакын, бирин - бири толуктап келет. Актер болгондон кийин бардык ролдорго даяр болууң керек. Режиссер "сен ушул ролго даярсыңбы?" деп бир эле жолу айтат. "Даяр эмесмин" десең сен үчүн чоң кемчилик. Кандай роль болбосун аткарам деген стимул менде бар. Эң алгачкы ролум "Боз салкындагы" Мураттын ролу, ал эми акыркы аткарган ролум Садык Шер - Нияздын "Ашуу" тасмасында Аскардын ролу.
Үйдө жана эс алууда
Айылда эле чоңойгон баламын. Учурда жер тамда турам, анан короодогу жумуштар менен алектенем. Эркек деле короо жайга, жашоо тиричиликке тың болуш керек. Ак кол эмесмин, кыйшык каксам да, мык кагып, кезеги келгенде отун да жарам. Эс алууга убакыт тар, бирок досторум менен бильярд, сауна, мончого барам, мончонун парын сүйөм. Сыртта көп жүргөндүктөн, үйдө үй-бүлөм менен эс алганды каалайм. Үй-бүлөм менен кызымдын кылыктарына эзилип, келинчегимдин кашында, телевизор көрүп эс алганга не жетсин?
Тырманып ырахат алгыча, жышынып жырга
Денеңизди кычыштырган кат-кат кирди кетирип, сууга чумкуп, мончого бургуйлап бууланганды калайсызбы? Кааласаңыз анда мындай: ырахатты сүйгөндөр үчүн шаарыбыздагы мончо, сауналардын баасын иликтеп чыктык. Деле бир арзаны жок экен. Бирок айла канча, тирүүлүк деген тирүүлүк. Кокочо болуп жүрө бермек белеңиз, төмөндөгү бааларга караңыз да, кайсынысы каалооңуга жакса, ошол мончону көздөй жөнөңүз. Баса, шыпыргыны унутпаңыз...
"Афродита" - айымдардын эс алуу жайы
Иш күндөрү 300 сом, дем алыш күндөрү 350 сом турат.
Сулуулук салонунда айымдарга керектүү тейлөөлөрдүн бардыгын жасайт. Маникюр 290 сом, педикюр 390 сом.
Жалпы дарылоочу массаж 500сом. О.э. ички органдарды тарта турган УЗИси бар. Каалагандар үчүн фин мончосунун буусу, орус мончосуна башбагыңыз.
Жада калса иче-карынды тазалай турган ыкмалары бар. Бир жолку тазалоо үчүн 500 сом төлөнөт. Адамдын организмине жараша үч жолудан беш жолуга чейин тазалайт.
"Прадо" саунасы дем алышсыз күн-түнү иштейт. Дареги Чыгыш -5 кичирайонунда жайгашкан. Эки сауналуу. Бири - 2000 сом, экинчиси 2500 сом.
"Витинг" үч сауналуу. Дареги Гоголь-Бөкөнбаев көчөсүнүн кесилишинде. Ар биринин сапатына жараша - 1600, 1800, 2400 сом. Ал эми укалоо менен буусу 800 сомдон болот.
"Байтур" мончосу эртең мененки саат тогуздан кечки саат тогузга чейин иштейт. Дүйшөмбүдө иштебейт. Маникюр, педикюр - 200-250 сом.
Укалоо-450 сом. Айымдар үчүн бетти тазалоочу түрдүү ыкмалар бар.
Лев Толстой көчөсүндө, Пишпек аймагында, темир жолдо жайгашкан мончо эртең мененки саат сегизден кечки саат онго чейин. Эсалуу күндөрү жок. Эркектерге - 200 сом. Себеби, айымдардын бөлүмүнөн бир айырмасы - бассейн жана эсалуучу жайы бар. Ал эми аялдарга бассейини жок болгондуктан - 150 сом. Сегиз жашка чейинки балдарга акысыз. Башка мончолордой чачтарачы, укалоо бөлүмү жок. Шейшебинин баасы - 20 сом.
Эң арзаны Жибек-Шопоков көчөсүнүн кесилишиндеги№2-мончо . Кирүү акысы - 100 сом. Ал эми ардагерлер үчүн 40 сом төлөнөт.
"Бодрость" мончосу Салиева көчөсүндө. Эртең мененки саат сегизден тогузга чейин иштейт. Дүйшөмбүдө эс алуу. Мончонун баасы - 250 сом. Укалоо - 350-400 сом, пилинг - 150 сом.
"С легким паром" мончосу Ибримов-Чүй көчөсүнүн кесилишинде. Мончо эртең мененки саат тогуздан кечки саат он бирге чейин. Иш күндөрү эки саатка 150 сом, эки сааттан көбүрөк убакытка кааласаңыз - 240 сом. Ал эми демалыш күндөрү эки саатка 180 сом. Эки сааттан ашыкча түшүүнү кааласаңыз - 310 сом.
Некрасов-Гагарин көчөсүнүн кесилишиндеги №5 мончо эртең мененки саат сегизден кечки саат сегизге чейин. Кирүү акысы 100-150 сом, Согуштун катышуучуларына жана майыптарга жеңилдик катары 50 сом төлөнөт. Жети жашка чейинки балдарга акысыз. Андан жогору он эки жашка чейинкилер үчүн 40 сом.
Элиталык "Пират" саунасында үч түрлүү сауна бар. Эки кишиге ылайыкташкан сауна саатына 500 сом. Эки чоң саунасынын бири - 2000 сом, экинчиси - 2500 сом. Бул эки сауна тең он кишиге ылайыкташкан. Түрк хаманы, джакузи, ысык-муздак бассейни бар.
Күнү-түнү дем алышсыз иштейт. Бул мончо Буденов-Салиева көчөсүнүн кесилишинде жайгашкан.
"Жыргал" мончосу эртең мененки саат алтыдан түнкү он экиге чейин. Жалпылап түшө турган мончо. Баасы - 150-200 сом.
Жал кичи районунда жаңы ачылган "Онтариос" мончосунун баасы бир кишиге 200 сом. Балдарга 100 сом.
Гагарин-Адышев көчөлөрүнүн кесилишинде жайгашкан "Русская баня" мончосу айымдар үчүн жөнөкөй күндөрү 100 сом, дем алышта 120 сом. Ал эми эркектер үчүн 120 сом, эс алуу күндөрү 150 сом. Балдарга 60 сом.